CELEX: 62008CN0542
Language: el
Date: 2008-12-04 00:00:00
Title: Υπόθεση C-542/08: Αίτηση για την έκδοση προδικαστικής αποφάσεως, την οποία υπέβαλε το Verwaltungsgerichtshof (Αυστρία) στις 4 Δεκεμβρίου 2008 — Friedrich G. Barth κατά Bundesministerium für Wissenschaft und Forschung

18.4.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 90/7
            
         Αίτηση για την έκδοση προδικαστικής αποφάσεως, την οποία υπέβαλε το Verwaltungsgerichtshof (Αυστρία) στις 4 Δεκεμβρίου 2008 — Friedrich G. Barth κατά Bundesministerium für Wissenschaft und Forschung
   (Υπόθεση C-542/08)
   2009/C 90/10
   Γλώσσα διαδικασίας: η γερμανική
   
      Αιτούν δικαστήριο
   
   Verwaltungsgerichtshof
   
      Διάδικοι στην υπόθεση της κύριας δίκης
   
   
      Προσφεύγων: Friedrich G. Barth
   
      Καθού: Bundesministerium für Wissenschaft und Forschung
   
      Προδικαστικά ερωτήματα
   
   
               1)
            
            
               Συνιστά η εφαρμογή διατάξεως περί παραγραφής, η οποία προβλέπει τριετή προθεσμία παραγραφής, σε ειδικά επιδόματα αρχαιότητας, τα οποία, σε περίπτωση όπως αυτή της διαφοράς της κύριας δίκης, δεν χορηγήθηκαν σε διακινούμενο εργαζόμενο πριν από την απόφαση του Δικαστηρίου των Ευρωπαϊκών Κοινοτήτων της 30ής Σεπτεμβρίου 2003 στην υπόθεση C-224/01, Köbler, βάσει ασυμβίβαστου προς το κοινοτικό δίκαιο εθνικού νομικού καθεστώτος, έμμεση δυσμενή διάκριση εις βάρος των διακινουμένων εργαζομένων υπό την έννοια του άρθρου 39 ΕΚ και του άρθρου 7, παράγραφος 1, του κανονισμού (ΕΟΚ) 1612/68 (1) ή περιορισμό της ελεύθερης κυκλοφορίας των εργαζομένων που καθιερώνουν οι διατάξεις αυτές;
            
         
               2)
            
            
               Σε περίπτωση καταφατικής απαντήσεως στο πρώτο ερώτημα: αποκλείουν τα άρθρα 39 ΕΚ και 7, παράγραφος 1, του κανονισμού (ΕΟΚ) 1612/68, σε περίπτωση όπως αυτή της διαφοράς της κύριας δίκης, την εφαρμογή της εν λόγω διατάξεως περί παραγραφής σε ειδικά επιδόματα αρχαιότητας, τα οποία δεν χορηγήθηκαν σε διακινούμενο εργαζόμενο πριν από την απόφαση του Δικαστηρίου των Ευρωπαϊκών Κοινοτήτων της 30ής Σεπτεμβρίου 2003 στην υπόθεση C-224/01, Köbler, βάσει ασυμβίβαστου προς το κοινοτικό δίκαιο εθνικού νομικού καθεστώτος;
            
         
               3)
            
            
               Απαγορεύει η αρχή της αποτελεσματικότητας, υπό συνθήκες όπως αυτές της διαφοράς της κύριας δίκης, την εφαρμογή διατάξεως περί παραγραφής, η οποία προβλέπει τριετή προθεσμία παραγραφής, στην προβολή αναγομένων στο παρελθόν αξιώσεων για ειδικά επιδόματα αρχαιότητας, τα οποία δεν χορηγήθηκαν κατά παράβαση του κοινοτικού δικαίου, βάσει σαφώς διατυπωμένων εθνικών νομικών διατάξεων;
            
         
      (1)  ΕΕ L 257, σ. 2